open-index/open-wikipedia-markdown huggingface dataset:
მირანდა კერი

250px|thumb|მირანდა კერი
**მირანდა მეი კერი** (; დ. 20 აპრილი, 1983, სიდნეი, ავსტრალია) — ავსტრალიელი სუპერმოდელი,ცნობილია როგორც — Victoria's Secret Angel. მირანდამ მოდელობა დაიწყო 13 წლის ასაკში, როდესაც გაიმარჯვა 1997 წელს ავსტრალიის ფარგლებში ახალი მოდელების ძიების კონკურსში, რომელიც მოაწყო — Dolly magazine-მა.

კერი დაიბადა სიდნეიში, გაიზარდა გუნედაში — ძალიან პატარა ქალაქში. მირანდას ჰყავს 1 ძმა — მეთიუ, მირანდა სწავლობდა ცხენზე ჯირითს ბებიის ფერმაში და იხსენებს ამ დროს როგორც ყველაზე ლაღ პერიოდს. მისივე თქმით, ეს იყო ადგილი სადაც არავის ადარდებდა რა გეცვა და მისმა ბავშვობამ სწორედ ისე ჩაიარა, რომ ყოველთვის აკვირდებოდა ადამიანებს ხასიათით და არა ჩაცმულობით. 

როდესაც წამოიზარდნენ, მისი ოჯახი გადმოსახლდა ქალაქ ბრიზბენში, რათა მირანდას და მის ძმას მიეღოთ კარგი განათლება და შეგუებოდნენ ქალაქს.

მირანდა იყო დიდ სტრესში, როდესაც სკოლაში სწავლის პერიოდში გარდაეცვალა მისი უფროსკლასელი შეყვარებული. დიდი ხნის სტრესისგან თავის დასაღწევად მირანდამ მიაკითხა სამოდელო სააგენტოს — Chic Management-ს სიდნეიში. მალევე მიიღო უამრავი შემოთავაზება რეკლამებში გადასაღებად. მალე მირანდას სახე საკმაოდ პოპულარული გახდა ავსტრალიაში და აზიის ქვეყნებში და მირანდა გაემგზავნა ნიუ-იორკის დასაპყრობად.

2006 წელს გააფორმა კონტრაქტი კოსმეტიკურ ფირმასთან — Maybelline New York და მალე მიიწვიეს Victoria's Secret-ის კატალოგში გადასაღებად და მალევე გახდა ანგელოზი — Victoria's Secret Angel. კერს მოიხსენიებენ როგორც — ელ მაკფერსონის შემცვლელს. 2007 წელს როგორც მირანდამ განაცხადა დაიწყო წიგნის წერა — „Treasure Yourself“, ქალებისთვის და თინეიჯერებისთვის. მე მსურს წიგნის დაწერა და ამით თუკი დავეხმარები თუნდაც 1 მოზარდ გოგონას ვიქნები ბედნიერი.

იგი არის ერთ-ერთი ყველაზე მაღალანაზღაურებდი სუპერმოდელი მსოფლიოში. ფორბსის 2010 წლის მონაცემებით ამ მხრივ მირანდა მე-9 ადგილს იკავებს.

2010-2013 წლებში მირანდა კერი ქორწინებაში იმყოფებოდა ორლანდო ბლუმთან.

## რესურსები ინტერნეტში 
* 

კატეგორია:დაბადებული 1983
კატეგორია:ავსტრალიელი მოდელები
კატეგორია:დაბადებული 20 აპრილი
კატეგორია:ცოცხალი ადამიანები
ჰეილი უილიამსი

**ჰეილი ნიკოლ უილიამსი** (დ. 27 დეკემბერი, 1988, მერიდიანი, მისისიპი, აშშ) — ამერიკელი მომღერალი და როკ-ჯგუფ Paramore-ს წამყვანი ვოკალისტი და დროდადრო – კლავიშისტი.

## კარიერა 
ჰეილი უილიამსი დაიბადა მერიდიანში, მისისიპის შტატში, ჯოუი და კრისტი უილიამსის ოჯახში, 1988 წლის 27 დეკემბერს. მშობლები ერთმანეთს 2002 წელს დაშორდნენ, რის გამოც იგი 2002 წელს საცხოვრებლად გადავიდა ფრანკლინში (ტენესის შტატი). ახალ სკოლაში მან გაიცნო ძმები ჯოშ და ზაკ ფაროები (შემდგომში Paramore-ს სოლო-გიტარისტი და დრამერი). ახალ ქალაქში დასახლების შემდეგ მან დაიწყო ვოკალის გაკვეთილებზე ბრეტ მენინგთან სიარული. ჯერ კიდევ სკოლაში ჰეილიმ ბედი ფანკ ქავერ-ჯგუფ The Factory-ში სცადა, სადაც გაიცნო ჯერემი დეივისი (შემდგომში Paramore-ს ბას-გიტარისტი). 

2003 წელს იგი შეამჩნიეს პროდიუსერებმა, დეივიდ სტოინბრინკმა და რიჩარდ უილიამსმა და მასთან ორწლიანი კონტრაქტი გააფორმეს. რიჩარდის დახმარებით მან შემდგომში გაიცნო Atlantic Records-ის პროდიუსერები - ჯიმი ზუმუოლტი და კენტ მარკუსი, რომლებმაც შესთავაზეს მას სოლო-კონტრაქტი, რაზეც მან უარი განაცხადა, რადგან სურდა, ყოფილიყო პოპ-პანკ ჯგუფის ნაწილი. ლეიბლმა გაითვალისწინა მისი გადაწყვეტილება, რასაც მოჰყვა ჯგუფ Paramore-ს ჩამოყალიბაბ, ძმებ ჯოშ და ზაკ ფაროებთან და ჯერემი დეივისთან ერთად.

2007 წელს უილიამსი გამოჩნდა ჯგუფ New Found Glory-ის ვიდეოში „Kiss Me“. მან აგრეთვე ჩაწერა სიმღერა „Teenagers“, რომელმაც ფილმში „ჯენიფერის სხეული“ გაიჟღერა, თუმცა, სიმღერის გამოსვლის შემდეგ მან განაცხადა, რომ სოლო-შემსრულების კარიერის დაწყებას არ აპირებდა.

2010 წელს უილიამსის ვოკალმა გაიჟღერა B.o.B-ის სადებიუტო ალბომ *B.o.B Presents: The Adventures of Bobby Ray*-ის სინგლზე „Airplanes“ და სიმღერაში „Airplanes, Part II“.

## რესურსები ინტერნეტში 
* ჰეილი უილიამსის პროფილი საიტზე  Paramore.net

## სქოლიო
კატეგორია:ამერიკელი როკ-მომღერლები
კატეგორია:დაბადებული 1988
კატეგორია:Paramore-ს წევრები
კატეგორია:დაბადებული 27 დეკემბერი
კატეგორია:ცოცხალი ადამიანები
ავისის ორდენი

მინი|მარჯვნივ|250პქ|თანამედროვე ავისის ორდენი
**ავისის ორდენი** – კათოლიკური სამხედრო-რელიგიური ორდენი, მოქმედებდა XII–XIX საუკუნეებში პორტუგალიის ტერიტორიაზე. სხვა პორტუგალიური ორდენების (სანტიაგოს ორდენი, ტომარის ორდენი) მსგავსად, 1789 წელს მოხდა მათი სეკულარიზაცია. 1834 წელს მოახდინეს ორდენის ნაციონალიზაცია, ხოლო 1910 წელს დაიშალა. 1917 წელს აღდგა, როგორც წმინდა სამოქალაქო ორდენი, რომელსაც ხელმძღვანელობს პორტუგალიის პრეზიდენტი.

## ისტორია 
პორტუგალიის სამეფოს დაარსების მომენტიდან (1128) მონარქია დაინტერესებული იყო გაეძლიერებინა პორტუგალიის სამხედრო ძალა პროფესიონალი მეომარი ჯვაროსნებით, რომელთაც მთელი ცხოვრების მანძილზე ბრძოლის აღთქმა ჰქონდათ დადებული. 1128 წელს პორტუგალია დასავლეთ ევროპის პირველი ქვეყანა გახდა, სადაც დაარსდა ტამპლიერების ორდენი (მოგვიანებით ეწოდა ტომარის ორდენი), ხოლო დაახლოებით 20 წლის შემდეგ შეიქმნა პირველი ადგილობრივი სამხედრო ორდენი – „ევორის ღვთისმშობლის საძმო“, რომლის პირველი დიდი მაგისტრი იყო პედრუ ენრიკეში – პორტუგალიის პირველი მეფის აფონსუ ენრიკეშის ძმა. შემდეგ მათვე მიიღეს ბენედიქტელების წესდება. რაინდის მთავარი რეზიდენცია გახდა ავისი (თანამედროვე ქალაქი ავიში), საიდანაც მათ მიიღეს თავიანთი დასახელება. 

რეკონკისტის დამთავრების შემდეგ მრავალრიცხოვანი რაინდი დარჩა სამსახურის გარეშე. ავისის დინასტიის (1385-1580 წწ.) მეფეებმა მათ აფრიკაში ახალი ჯვაროსნული ომებისაკენ მოუწოდეს. 1415 წელს რაინდებმა აიღეს სეუტა, 1437 წელს ალყაში მოაქციეს ტანჟერი. ტომარისა და ავისი ორდენებს ამ პერიოდში ხელმძღვანელობდნენ ძმები მეფე დუარტე I, ენრიკე და ფერნანდუ, რომელთაგან უკანასკნელმა თავისი სიცოცხლე მაროკოში დაასრულა. 

## იხილეთ აგრეთვე 
* ავისის დინასტია

## რესურსები ინტერნეტში 
*Anuário: Ordens Honoríficas Portuguesas, Ciadadãos Estrangeiros, 1910-2006,* 

კატეგორია:პორტუგალიის ისტორია
კატეგორია:ჯილდოები ანბანის მიხედვით
თეთრი გიორგის ეკლესია

მინი|მარჯვნივ|250პქ|თეთრი გიორგი

**თეთრი გიორგის ეკლესია** –  წმინდა გიორგის სახელობის კომპლექსი ახმეტის მუნიციპალიტეტის სოფელ აწყურის სამხრეთით 2 კმ-ზე, მაღალ გორაზე. კომპლექსში შედის ეკლესია, სამრეკლო, გალავანი და დამხმარე ნაგებობანი. ეკლესია და გალავანი განეკუთვნება X-XIII საუკუნეებს, სამრეკლო – XVI საუკუნისაა, ხოლო დამხმარე ნაგებობები – XIX-XX საუკუნეების მიჯნაზეა აშენებული. 

ეკლესია გუმბათოვანია, თავისუფალი ჯვრის ტიპისაა, აქვს ძლიერ წაგრძელებული აღმოსავლეთისა და დასავლეთის მკლავები. შენობა სამი სამშენებლო ფენისაგან შედგება, ყველაზე უადრესია აღმოსავლეთის მკლავი, გუმბათი XVI საუკუნისაა და მთლიანად აგურისაა. 1988 წელს ინტერიერი მთლიანად მოუხატავთ. 

თეთრი გიორგისადმი მიძღვნილი დღესასწაული 14 აგვისტოს (ახალი სტილით 28 აგვისტოს) იმართებოდა: ხალხი სამგზის ან შვიდგზის შემოუვლიდა გალავანს, გუნდი დიდებას გალობდა. ეკლესიის ეზოში ცეკვავდნენ თეთრად მორთული „ხატის მონები“. ზოგი ხატის უღლებითა და მძიმე ჯაჭვით დატვირთული ჩოქვით შემოუვლიდა ტაძარს და კედლებზე ანთებულ სანთელს აკრავდა. კარის ზღურბლზე წვებოდა „ხატის მონა“, რომელსაც ყველა შემსვლელი ფეხს ადგამდა. წირვის შემდეგ იკვლებოდა შეწირული საქონელი, ფრინველი, იმართებოდა პურობა, რომელიც ხშირად რამდენიმე დღე გრძელდებოდა. 

ეკლესია მოქმედია და ექვემდებარება ალავერდის ეპარქიას. 

ეკლესიას თეთრი გიორგისა ეწოდება თეთრი ცხენის გამო, რომელზე ამხედრებულადაც ის არის გამოსახული ხატზე.

## გალერეა

ფაილი:Აწყურის თეთრი გიორგი.jpg
ფაილი:Აწყურის თეთრი გიორგი4.jpg 
ფაილი:Აწყურის თეთრი გიორგი2.jpg 
ფაილი:Აწყურის თეთრი გიორგი5.jpg 
ფაილი:Ალ. სულხანიშვილი.jpg|ალექსანდრე სულხანიშვილის საფლავი,   ქაქუცა ჩოლოყაშვილის შეფიცულთა რაზმის წევრი

## ლიტერატურა
## სქოლიო
კატეგორია:ახმეტის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:X საუკუნის ეკლესიები
ხოტევის ციხე

მინი|მარჯვნივ|250პქ|ხოტევის ციხე
**ხოტევის ციხე** – ციხესიმაგრე ამბროლაურის მუნიციპალიტეტის სოფელ ხოტევში, სავარაუდოდ აგებული უნდა იყოს XVII საუკუნის უკანასკნელ მეოთხედში. ციხე ამჟამად ნაწილობრივ დანგრეულია. შემორჩენილ ნაწილს აქვს სათოფურები.

## სახელწოდება
ხოტევის სახელწოდების შესახებ ლეგენდა მოგვითხრობს: თითქოს იმერეთის ერთ მეფეს გადმოუსახლებია აქ თავადი წულუკიძეები, რომელთაც ციხე აუშენებიათ, როდესაც ციხის მშენებლობა დაუმთავრებიათ, სწორედ იმ დროს გზად გაუვლია მეფეს: იგი ციხეში შესულა და თავადებისათვის უკითხავს: „**ხო ტევი**ხართ ამ ციხეშიო?“ ამის შემდეგ დაურქმევიათ თავადებს ამ ციხისათვის ხოტევის ციხე, შემდეგ ეს სახელი მთელს სოფელზე გავრცელებულა.

## ისტორია
ციხეს გარს ერტყა გალავანი და ორსართულიანი იყო. ხოტევის ციხე ძალზედ მტკიცე და ძნელად ასაღები ყოფილა. ხოტევის ციხეს ვახუშტი ბაგრატიონი იხსენიებს სოფელ ხოტევის აღწერისას: 

მას მოიხსენიებს ასევე გერმანელი მეცნიერი, მოგზაური იოჰან გიულდენშტედტი. მისი სიტყვით ხოტევის ციხე მეფემ გადასცა თავად წულუკიძეს, მაგრამ რომელმა მეფემ და როდის, ამის შესახებ მეცნიერი არაფერს გვეუბნება. მისივე ცნობით ციხის ქვემოთ არის გაუვალი ტბა.

## ლიტერატურა
*დავით კაციტაძე, სოფელ ხოტევის ისტორიიდან, ძეგლის მეგობარი, 62, თბ. 1983 წ. გვ. 55-59

კატეგორია:ამბროლაურის მუნიციპალიტეტის ციხესიმაგრეები
კატეგორია:რაჭა-ლეჩხუმისა და ქვემო სვანეთის მხარის ხუროთმოძღვრების ძეგლები
Clapton (2010 წლის ალბომი)

***Clapton*** — მუსიკოს ერიკ კლეპტონის მე-19 სოლო-ალბომი. იგი გამოვიდა ლეიბლზე  Reprise 2010 წელს. დისკში შეტანილია როგორც ახალი სიმღერები, ასევე ცნობილი სიმღერების ქავერ-ვერსიები.

## სიმღერების სია
# Travelin' Alone (მელვინ ჯექსონი) – 3:56
# Rocking Chair (ჰოუგი კარმაიკლი) – 4:04
# River Runs Deep (ჯეიჯეი კეილი) – 5:52
# Judgement Day (სნუკი პრაიორი) – 3:13
# How Deep Is the Ocean (ირვინ ბერლინი) – 5:29
# My Very Good Friend the Milkman ( ჰაროლდ სპაინა) – 3:20
# Can't Hold Out Much Longer (უოლტერ ჯეიკობსი) – 4:08
# That's No Way to Get Along (რობერტ უილკინსი) – 6:07
# Everything Will Be Alright (ჯეიჯეი კეილი) – 3:51
# Diamonds Made from Rain (დოილ ბრემოლ II, ნიკა კოსტა, ჯასტინ სტენლი) – 4:22
# When Somebody Thinks You're Wonderful (ჰარი ვუდსი) – 2:51
# Hard Times Blues (ლეინ ჰარდინი) – 3:45
# Run Back to Your Side (ბრემოლი, ერიკ კლეპტონი) – 5:17
# Autumn Leaves (ჯოზეფ კოსმა, ჯონი მერსერი, ჟაკ პრევერი) – 5:40
;ericclapton.com - სპეციალური გამოცემა
#  You Better Watch Yourself
;ქსელი Barnes & Noble და Best Buy - დამატებები
#  Take a Little Walk with Me
;iTunes დამატება
#  I Was Fooled
;Amazon.com - დამატება
#  Midnight Hour Blues

## პოზიციები ჩარტებში
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:ერიკ კლეპტონის ალბომები
კატეგორია:2010 წლის ალბომები
The Road to Hell

***The Road to Hell*** () — ბრიტანელი როკ-მუსიკოს კრის რის 1989 წლის სტუდიური ალბომი და  მისი ყველაზე ცნობილი ნამუშევარი. მისმა კომპოზიციამ „The Road to Hell (Pt. 2)“ დიდი წარმატება მოიპოვა და  ითვლება რის ყველაზე ცნობილ სიმღერად.

ალბომის გარეკანის გაფორმებაში გამოყენებულია ინგლისელი მხატვრის ედრიან ჩესტერმენის ნახატი.

## სიმღერების სია
## სერტიფიცირებები
## სქოლიო 
კატეგორია:კრის რის ალბომები
კატეგორია:1989 წლის ალბომები
კატეგორია:Atco Records-ის ალბომები
კატეგორია:Magnet Records-ის ალბომები
კატეგორია:ალბომები ჯონ კელის პროდიუსერობით
Auberge

***Auberge*** — ბრიტანელი როკ-მუსიკოს კრის რის 1991 წლის სტუდიური ალბომი.  როგორც ალბომის გარეკანზე, ასევე მის სიმღერებში ხშირად არის ნახსენები ავტომობილი. 1991 წელს დისკმა ბრიტანეთში ჩარტების #1 , სასათაურო კომპოზიციამ კი #16 პოზიციამდე მიაღწია.

## სიმღერების სია
## სერტიფიცირებები 
## სქოლიო 
კატეგორია:კრის რის ალბომები
კატეგორია:1991 წლის ალბომები
კატეგორია:Atco Records-ის ალბომები
King of the Beach

***King of the Beach*** — ბრიტანელი როკ-მუსიკოს კრის რის 2000 წლის სტუდიური ალბომი.  იგი გამოვიდა ლეიბლზე  East West. დიდი წარმატება ხვდა ალბომის სინგლს All Summer Long.

## სიმღერების სია
# King of the Beach - 5:00
# All Summer Long - 5:14
# Sail Away - 4:48
# Still Beautiful - 4:10
# The Bones of Angels - 4:15
# Guitar Street - 4:42
# Who Do You Love - 4:52
# The Memory of a Good Friend - 3:55
# Sandwriting - 5:08
# Tamatave - 5:17
# God Gave Me an Angel - 2:59
# Waiting for a Blue Sky - 5:02
# Mississippi - 4:29

## ჩარტები 
## სქოლიო 
კატეგორია:კრის რის ალბომები
კატეგორია:2000 წლის ალბომები
კატეგორია:East West Records-ის ალბომები
კრონიდე, ლეონტი და სერაპიონი

**კრონიდე, ლეონტი და სერაპიონი**  — მართლმადიდებელი ეკლესიის წმინდანები, ხსენების დღე ძველი სტილით 13 სექტემბერი, ახალი სტილით – 26 სექტემბერი. 

წმიდა მოწამენი ეგვიპტელები იყვნენ. ისინი დაახლოებით 237 წელს, იმპერატორ მაქსიმინე I-ის (235-238) დროს ეწამნენ ქრისტესთვის. მრავალგვარი წამების შემდეგ უღმრთოებმა აღმსარებლები ზღვაში ჩაახრჩვეს. ტალღებმა წმინდა ცხედრები ნაპირზე გამორიყა. ქრისტიანებმა ისინი პატივით მიაბარეს მიწას.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:III საუკუნის ქრისტიანი წმინდანები
მოწამე სელევკე

**მოწამე სელევკე** — მართლმადიდებელი ეკლესიის წმინდანი. ხსენების დღე ძველი სტილით 13 სექტემბერი, ახალი სტილით – 26 სექტემბერი. 

წმიდა მოწამე სელევკე გალატელი იყო. ქრისტეს აღსარებისთვის იგი საშინლად აწამეს, შემდეგ კი მეუღლესთან ერთად მხეცებს დააგლეჯინეს (III ს.).

## ლიტერატურა
„წმიდანთა ცხოვრება“, ტომი III, თბილისი, 2001 წ.

კატეგორია:III საუკუნის ქრისტიანი წმინდანები
წმინდა სტრატონიკე

**წმინდა სტრატონიკე** — მართლმადიდებელი ეკლესიის წმინდანი, ხსენების დღე ძველი სტილით 13 სექტემბერი, ახალი სტილით – 26 სექტემბერი. 

სტრატონიკე III საუკუნეში აწამეს ბითვინიის ნიკომიდიაში. ამის შემდეგ იგი ორი გადაზნექილი ხის ტანს გამოაბეს და შუაზე გახლიჩეს. წმინდა სტრატონიკე 22 სექტემბერსაც იხსენიება სტრატორის სახელით.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:III საუკუნის ქრისტიანი წმინდანები
იულიანე ხუცესი

**იულიანე ხუცესი** — მართლმადიდებელი ეკლესიის წმინდანი, ხსენების დღე ძველი სტილით 12-13 სექტემბერი, ახალი სტილით – 25-26 სექტემბერი.

## ცხოვრება
წმინდა მღვდელმოწამე იულიანე IV საუკუნეში ცხოვრობდა ქალაქ ანკვირიის მახლობლად. დიოკლეტიანეს (284-305) მიერ ქრისტიანთა დევნის დროს მან თავის ორმოც თანამოაზრესთან ერთად ერთ-ერთ გამოქვაბულს შეაფარა თავი და ფარულად აღასრულებდა ღვთისმსახურებას. როდესაც ამის შესახებ გალატიის ოლქის მმართველმა შეიტყო, შეაპყრობინა ნეტარი და უბრძანა, გაეცა მასთან მყოფი სხვა ქრისტიანების ადგილსამყოფელიც, რომელთაც მოესწროთ გადამალვა. როდესაც პასუხად მტკიცე უარი მიიღეს, გააფთრებულებმა, გააშიშვლეს იგი და გახურებულ რკინის ცხაურზე დააყენეს, მაგრამ როდესაც წმინდანმა პირჯვარი გადაისახა, ანგელოზმა ცეცხლის მხურვალება განაქარვა და მოწამე უვნებელი დარჩა. მმართველის შეკითხვაზე, თუ ვინ იყო იგი და როგორ დაშრიტა ცეცხლი, ნეტარმა მიუგო: „მე ღვთისმსახური ვარ!“ ჯალათებმა მოიყვანეს იულიანეს მხცოვანი დედა და დაემუქრნენ, რომ თუ ძეს მსხვერპლშეწირვაზე ვერ დაითანხმებდა, ძალას იხმარდნენ მასზე. ქრისტეს ახოვანმა მხევალმა მიუგო, თუ ჩემი ნების წინააღმდეგ შებილწავთ ჩემს სხეულს, ეს უფლის წინაშე ცოდვად კი არ შემერაცხება, პირიქით, მოწამეობრივ ღვაწლად ჩამეთვლებაო. უსჯულოებმა გაათავისუფლეს ნეტარი დედა, იულიანეს კი სიკვდილით დასჯა გადაუწყვიტეს. უკანასკნელ ლოცვაში წმინდანმა მხურვალე მადლობა შესწირა უფალს, ევედრა, სატანჯველთა დათმენის ძალი მიემადლებინა მისთვის და მახვილს მორჩილად მოუდრიკა ქედი. ამ დროს ზეგარდმო გაისმა ხმა, რომელიც უფლის რჩეულს სასუფევლისკენ მოუწოდებდა. ეს ხმა გამოქვაბულში გახიზნულმა ქრისტიანებმაც გაიგონეს, ნებით გამოცხადდნენ წმინდა იულიანეს წამების ადგილას და თვითონაც ახოვნად აღიარეს ქრისტე. წმინდანები მმართველს მიჰგვარეს, მან კი მარტვილებისთვის თავების მოკვეთა ბრძანა.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები
პეტრე ატროელი

**პეტრე ატროელი** - მართლმადიდებელი ეკლესიის წმინდანი, ხსენების დღე ძველი სტილით 13 სექტემბერი, ახალი სტილით – 26 სექტემბერი. 

## ცხოვრება
ღირსი პეტრე ატროელი აზიის ოლიმპოს მახლობლად, ქალაქ ატროაში მოსაგრეობდა. ნეტარი ყოველთვის რკინის ჯაჭვებს ატარებდა. ღირსმა პეტრემ სიცოცხლეშივე მრავალი სასწაული აღასრულა. ბოლოს, კონსტანტინოპოლელ პატრიარქ ტარასისა (784-806) და იმპერატორ ნიკიფორეს (802-811) დროს, წმინდანმა მშვიდობით შეჰვედრა სული უფალს.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:IX საუკუნის ქრისტიანი წმინდანები
ღირსი იეროთეოსი

**ღირსი იეროთეოსი** (დ. 1686 — გ. 1745) — მართლმადიდებელი ეკლესიის წმინდანი, ხსენების დღე ძველი სტილით 13 სექტემბერი, ახალი სტილით – 26 სექტემბერი. 

## ცხოვრება
ღირსი იეროთეოსი 1686 წელს დაიბადა საბერძნეთში. იგი ცდილობდა, ღვთაებრივი სიბრძნე მოეძია მეცნიერებებშიც და მონაზვნურ ცხოვრებაშიც. გულისხმიერებითა და გულმოდგინებით გამორჩეული ჭაბუკი ღრმად დაეუფლა რომაულ და ბერძნულ ფილოსოფიას. მშობლების სიკვდილის შემდეგ მან ათონის მთას მიაშურა. თავდაპირველად ერთ განდეგილს დაემოწაფა წმინდა არტემის (ხს. 2 ნოემბერს) სენაკის მახლობლად, შემდეგ კი ივერთა მონასტრის საძმოში დამკვიდრდა და ბერად აღიკვეცა. მალე იეროთეოსი მონასტრის საქმეებზე კონსტანტინოპოლში გაგზავნეს, შემდეგ ვლახეთში მოხვდა, სადაც, უფლის მითითებით, შეწყვეტილი განათლება განაგრძო. ნეტარმა თავისი ღვთისმოშიშებით სოფიელი მიტროპოლიტის, ავქსენტის კეთილგანწყობა მოიპოვა და დიაკვნად იქნა ხელდასხმული. შემდგომ მან ვენეციაში განაგრძო განათლება, ბოლოს კი კვლავ ათონის წმიდა მთას დაუბრუნდა. იეროთეოსი ივერთა მონასტრის მახლობლად, ჰაგის უდაბნოში დამკვიდრდა. თანამედროვეთა მოწმობით, ღირსი მამა საოცრად მკაცრი ცხოვრებით ცხოვრობდა. ივერთა მონასტრის იღუმენის შუამდგომლობით წმიდანი სავანეში დასასვენებლად ჩასულმა ნეოკესარიელმა მიტროპოლიტმა იაკობმა ხუცესად აკურთხა.

მღვდელმსახურთა გარეშე დარჩენილ კუნძულ სკოპელის მკვიდრთა თხოვნით მოსაგრემ დატოვა განმარტოებული ცხოვრება, ღვთისმსახურებას აღასრულებდა მათ შორის და ბევრს ქადაგებდა.

წმინდა მამამ წინასწარ განჭვრიტა საკუთარი აღსასრულის მოახლოება და სამ მოწაფესთან ერთად მიაშურა კუნძულ იურას, რომელიც სამუდამო პატიმრობამისჯილი დამნაშავეებით იყო დასახლებული. ღირსმა იეროთეოსმა აქ შეჰვედრა სული უფალს 1745 წელს. მოწაფეებმა ნეტარის ნეშტი კუნძულზე დაკრძალეს, სამი წლის შემდეგ კი მისი პატიოსანი თავი ივერთა მონასტერში გადააბრძანეს.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:XVIII საუკუნის ქრისტიანი წმინდანები
კატეგორია:დაბადებული 1686
კატეგორია:გარდაცვლილი 1745
დეფ ლეპარდი

**დეფ ლეპარდი** () — მძიმე როკ / მძიმე მეტალის ჟანრის ჯგუფი შეფილდიდან (ინგლისი). იგი ჩამოყალიბდა 1977 წელს, ბრიტანული მძიმე მეტალის მოძრაობის ფარგლებში. 1992 წლიდან მასში შედიან: რიკ სევიჯი, ჯო ელიოტი, რიკი ელენი, ფილ კოლენი და ვივიენ კემპბელი.

ჯგუფმა უდიდესი კომერციული წარმატება მოიპოვა 1980-1990-იან წლებში. დიდი პოპულარობა იქონიეს 1985 წლის ალბომმა *Pyromania* და სინგლმა  Photograph. 1987 წელს გამოშვებულმა ალბომმა Hysteria კი განამტკიცა დეფ ლეპარდის პოპულარობა. დღეისათვის დეფ ლეპარდს მსოფლიოში გაყიდული აქვს ალბომების 65 მილიონი ასლი, ხოლო ორი ალბომი RIAA-ს მიერ ალმასის სტატუსით არის შეფასებული.

## დისკოგრაფია 
;სტუდიური ალბომები
**On Through the Night* (1980)
*''High 'n' Dry* (1981)
**Pyromania* (1983)
**Hysteria* (1987)
**Adrenalize* (1992)
**Retro Active* (1993)
**Slang* (1996)
**Euphoria* (1999)
**X* (2002)
**Yeah!* (2006)
**Songs from the Sparkle Lounge* (2008)
**Def Leppard* (2015)
**Diamond Star Halos'' (2022)

## რესურსები ინტერნეტში
* ოფიციალური საიტი
* The Def Leppard World - Discography 

## სქოლიო 
კატეგორია:დეფ ლეპარდი
კატეგორია:ინგლისური როკ-ჯგუფები
კატეგორია:1970-იანი წლების მუსიკალური ჯგუფები
კატეგორია:1980-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:1977 წელს ჩამოყალიბებული ჯგუფები
ოჰრიდის ტბა

**ოჰრიდის ტბა** (, ) — ტბა მაკედონიისა და ალბანეთის საზღვარზე. იგი ბალკანეთის ყველაზე ღრმა და ძველი ტბაა. მასში შემონახულია უნიკალური წყლის ეკოსისტემა. ტბაში წარმოდგენილია 200-ზე მეტი მსოფლიო მნიშვნელობის ენდემური სახეობა. 1980 წელს ქალაქი ოჰრიდი და ოჰრიდის ტბა შეიტანეს იუნესკოს მსოფლიო მემკვიდრეობის სიაში. 

## რესურსები ინტერნეტში
* srpska.ru:ოჰრიდის ტბა

## სქოლიო 
კატეგორია:ჩრდილოეთ მაკედონიის ტბები
კატეგორია:ალბანეთის ტბები
კატეგორია:ტბები ანბანის მიხედვით
აფხაზეთის სახალხო პარტია

**აფხაზეთის სახალხო პარტია** (; რუს. Народная Партия Абхазии) — ერთ–ერთი სეპარატისტული ოპოზიციური პარტია აფხაზეთში. დაარსდა 1992 წლის მარტში. პარტიის თავმჯდომარეა იაკუბ ლაკობა. სახალხო პარტია იყო ერთ–ერთი იმ პარტიათაგანი, რომლებმაც დააარსეს აფხაზეთის ეროვნული ერთიანობის ფორუმი 2005 წლის 8 თებერვალს. 2008 წლის 30 იანვარს სახალხო პარტიამ და აფხაზეთის ეკონომიკური განვითარების პარტიამ ხელი მოაწერეს თანამშრომლობის შესახებ ხელშეკრულებას.

## სქოლიო
კატეგორია: აფხაზეთის სეპარატისტული პოლიტიკური პარტიები
კატეგორია:პოლიტიკური პარტიები ანბანის მიხედვით
აფხაზეთის ეკონომიკური განვითარების პარტია

**აფხაზეთის ეკონომიკური განვითარების პარტია** (აფხ. Апсны аекономика арeиара апартиа, რუს. Партия Экономического развития Абхазии (ЭРА)) — ოპოზიციური სეპარატისტული პარტია აფხაზეთში. დაარსდა 2007 წელს. პარტიის თავმჯდომარეა ბიზნესმენი, ბიზნეს–კლუბ "სოხუმი"–ს ხელმძღვანელი და აფხაზეთის სეპარატისტული პარლამენტის ყოფილი დეპუტატი, ბესლან ბუტბაhttp://en.wikipedia.org/wiki/Beslan_Butba. პარტიას აქვს 6 რეგიონული და ერთი ცენტრალური განყოფილება ქ. სოხუმში.

## ისტორია
აფხაზეთის ეკონომიკური განვითარების პარტია დაარსდა 2007 წლის  26 სექტემბერს მისი პირველი კონგრესის მიმდინარეობის დროს. 25 დეკემბერს მოაწყო სადისკუსიო მრგვალი მაგიდა აფხაზეთში დემოგრაფიული სიტუაციის საკითხზე, რომელშიც მონაწილეობა აფხაზეთის ბევრმა სხვა სეპარატისტულმა პარტიამ მიიღო. 2008 წლის 30 იანვარს პარტიამ ხელი მოაწერა თანამშრომლობის ხელშეკრულებას აფხაზეთის სახალხო პარტიასთან, ერთ–ერთ უძველეს სეპარატისტულ პარტიასთან აფხაზეთში. პარტიამ დააფინანსა ბიბლიოთეკა ჭლოუში (ოჩამჩირის მუნიციპალიტეტი), მწერალ ბაგრატ შინქუბას მშობლიურ სოფელში, რომელიც ხელახლა გაიხსნა 26 აპრილს. 2008 წლის 28 ნოემბერს ჩატარდა პარტიის მეორე კონგრესი, რომელსაც დაახლოებით 400 დელეგატი დაესწრო. კონგრესის მსვლელობის დროს ბესლან ბუტბამ დაგმო კორუფცია და გამჭვირვალობის ნაკლებობა აფხაზეთის მთავრობაში.
 2009 წლის 23 იანვარს პარტიამ მოაწყო სადისკუსიო მრგვალი მაგიდა 2009 წელს დაგეგმილ ე. წ. საპრექიდენტო არჩევნების თემაზე; მრგვალ მაგიდაში სხვა მრავალი პარტიის წარმომადგენლებმა მიიღეს მონაწილეობა. 2009 წლის 23 ოქტომბერს ჩატარდა პარტიის მეოთხე კონგრესი, რომლის დროსაც ბუტბა დასახელდა პრეზიდენტობის, ხოლო ყოფილი შინაგან საქმეთა მინისტრი, ალმასბეი კჩაჩი – ვიცე–პრეზიდენტობის კანდიდატად.

## პოლიტიკური საბჭოს წევრები
* აიდა აგრბა
* ვიტალი აჟიბა
* რომან აჯბა
* ბესლან ბუტბა  
* ასლან ბარციცი
* გიორგი ბასარია
* თემურ ღინდია
* ნური ქვარჩია
* ადგურ კაკობა
* ალექსანდრე ნეპროშინი
* ლეონიდ ოსია
* იური პოპკოვი
* ირინა ტკაჩევა
* ბათალ ხაგუში
* მელიქ ხაჩალიანი
* ვიტალი შარია
* ჯამალ ეშბა
* ვიტალი ამიჩბა
* ნურბეი კამკია

## სქოლიო
## რესურსები ინტერნეტში
აფხაზეთის ეკონომიკური განვითარების პარტიის ოფიციალური ვებ-გვერდი (რუსული)

კატეგორია:აფხაზეთის სეპარატისტული პოლიტიკური პარტიები
Trilogy: Past Present Future

***Trilogy: Past Present Future*** — ფრენკ სინატრას ალბომი, გამოცემული 1980 წელს. ფირფიტა გამოუშვა ლეიბლმა Reprise.

დისკი ერთგვარი კონცეპტუალური ალბომის სახეს ატარებს და ასახავს სამ ეპოქას. მისი პერსონაჟები არიან ბილი მეი (წარსული), დონ კოსტა (აწმყო) და გორდონ ჯენკინსი (მომავალი).

ალბომში შეტანილი სიმღერების ნაწილი ქავერ-ვერსიებს წარმოადგენს.

## სიმღერების სია
### *The Past: Collectibles of the Early Years*
;მხარე 1
#The Song Is You (ჯერომ კერნი, ოსკარ ჰამერსტაინ II) – 2:39
#But Not for Me (ჯორჯ გერშვინი, აირა გერშვინი) – 3:50
#I Had the Craziest Dream (მეკ გორდონი, ჰარი უორენი) – 3:13
#It Had to Be You (იშემ ჯონსი, გას კენი) – 3:53
#Let's Face the Music and Dance (ირვინ ბერლინი) – 2:50
;მხარე 2
#Street of Dreams (სემ ლუისი, ვიქტორ იანგი) – 3:32
#My Shining Hour (ჰეროლდ არლენი, ჯონი მერსერი) – 3:21
#All of You (კოულ პორტერი) – 1:42
#More Than You Know (ბილი როუზი, ედვარდ ელისუ, ვინსენტ იუმანი) – 3:22
#They All Laughed (ჯ. გერშვინი, ა. გერშვინი) – 2:49

### *The Present: Some Very Good Years*
;მხარე 1
#You and Me (We Wanted It All) (კეროლ ბეიერ სეიჯერი, პიტერ ელენი) – 4:07
#Just the Way You Are (ბილი ჯოელი) – 3:26
#Something (ჯორჯ ჰარისონი) – 4:42
#MacArthur Park (ჯიმი ვები) – 2:45
#Theme from *New York, New York* (ფრედ ები, ჯონ კენდერი) – 3:26
;მხარე 2
#Summer Me, Winter Me (მერილინ ბერგმანი, ალან ბერგმანი, მიშელ ლეგრანი) – 4:02
#Song Sung Blue (ნილ დაიმონდი) – 2:47
#For the Good Times (კრის კრისტოფერსონი) – 4:41
#Love Me Tender (ვერა მეტსონი, ელვის პრესლი) – 3:34
#That's What God Looks Like to Me (ლოი ირვინი, ლან ო’კუნი) – 2:55

### *The Future: Reflections on the Future in Three Tenses*
;მხარე 1
#What Time Does the Next Miracle Leave? – 10:44
#World War None! – 4:27

;მხარე 2
#The Future – 4:05
#The Future (Continued): I've Been There – 3:33
#The Future (Conclusion): Song Without Words – 6:00
#Before the Music Ends {Finale} – 9:46

*შენიშვნა: CD-ს გამოცემებში ალბომი იყოფა 2 დისკად, სადაც *Past* და *Present* წარმოდგენილია პირველ დისკზე.

## პერსონალი 
*ფრენკ სინატრა - ვოკალი
*სონი ბერკი - პროდიუსერი
*ბილი მეი - არანჟირების ავტორი, დირიჟორი (დისკი 1, Past)
*დონ კოსტა - არანჟირების ავტორი, დირიჟორი (დისკი 1, Present)
*გორდონ ჯენკინსი - არანჟირების ავტორი, დირიჟორი (დისკი 2, Future)

## სქოლიო 
კატეგორია:კონცეპტუალური ალბომები
კატეგორია:ფრენკ სინატრას ალბომები
კატეგორია:1980 წლის ალბომები
კატეგორია:Reprise Records-ის ალბომები
კატეგორია:ალბომები სონი ბერკის პროდიუსერობით
პორტუგალიის კომუნისტური პარტია

**პორტუგალიის კომუნისტური პარტია** ( ან **PCP**) — მთავარი მემარცხენე, მარქსისტულ-ლენინისტური პოლიტიკური პარტია პორტუგალიაში..

პარტია დაარსდა 1921 წელს, როგორც კომინტერნის სექცია პორტუგალიაში. იგი მნიშვნელოვან როლს თამაშობდა ანტონიუ დი სალაზარის დიქტატურის წინააღმდეგ ბრძოლაში. ამ პერიოდში პარტიის წევრები იყვნენ პორტუგალიის პოლიციის მხრიდან დაპატიმრების, წამების და მკვლელობების საფრთხის წინაშე. 1974 წელს მომხდარმა უსისხლო მიხაკების რევოლუციამ დაასრულა 48 წლიანი რეჟიმი, რომლის დროსაც პარტიის ცენტრალური კომიტეტის 36 წევრს ჯამში მოუწიათ 300 წელზე მეტი ხნის ციხეში გატარება.

დიქტატურის დასრულების შემდეგ, ახალ დემოკრატიულ ქვეყანაში, პარტია გახდა ძლიერი პოლიტიკური ძალა, ძირითადად მუშთა კლასში. მიუხედავად სოციალისტური ბანაკის დაცემისა, პარტია მაინც ინარჩუნებს პოპულარობას პორტუგალიის საზოგადოებაში. განსაკუთრებით ალენტეჟუსა და რიბატეჟუს სოფლებში, ასევე ლისაბონისა და სეტუბალის ინდუსტრიულ ზონებში სადაც პარტიას აღებული აქვთ რამდენიმე მუნიციპალიტეტის  მმართველობა.

პარტია უშვებს ყოველკვირეულ გამოცემას ( – მოწინავე), რომელიც დაარსებულია 1931 წელს. პარტიის ახალგაზრდული ორგანიზაცია არის პორტუგალიის ახალგაზრდა კომუნისტები, რომელიც დემოკრატი ახალგაზრდების მსოფლიო ფედერაციის წევრია.

## პორტუგალიის კომუნისტური პარტიის ისტორია
### პარტიის დაარსება
პირველი მსოფლიო ომის დასასრულს 1918 წელს, პორტუგალია ჩავარდა ღრმა ეკონომიკურ კრიზისში. ძირითადად პირველ მსოფლიო ომში პორტუგალიის  მონაწილეობის  გამო. მუშა კლასმა საცხოვრებელი პირობების გაუარესებას გაფიცვებით უპასუხა, რომელსაც მხარს აღორძინებადი მუშთა მოძრაობა უჭერდა. მშრომელებმა ზოგიერთ მიზანს მიაღწიეს, მაგალითად 8 საათიან სამუშაო დღეს.

1919 წლის სექტემბერში, მუშთა მოძრაობამ დააარსა პირველი პროფკავშირი პორტუგალიაში, მუშთა ერთიანი კონფედერაცია. პოლიტიკური ძალის უქონლობამ, პოლიტიკური სტრატეგიის უქონლობამ და ოქტომბრის რევოლუციის მზარდმა პოპულარობამ, გამოიწვია პორტუგალიის მაქსიმალისტთა ფედერაციის ჩამოყალიბება (რევოლუციური მოძრაობა). პმფ-ის მიზანი იყო სოციალური და რევოლუციური იდეების პოპულარიზაცია.

## რესურსები ინტერნეტში
*პორტუგალიურად*:
*პორტუგალიის კომუნისტური პარტიის ოფიციალური საიტი
*პორტუგალიის კომუნისტური პარტიის ახალგაზრდული ფრთის ოფიციალური საიტი 
*Avante Festival! ოფიციალური საიტი
*Avante! ონლაინ გაზეთი
*Comunic website,პარტიის ონლაინ რადიო 

*ინგლისურად*:
*პორტუგალიის კომუნისტური პარტიის საიტი 
*პორტუგალიის კომუნისტური პარტიის პროგრამა 
*პორტუგალიის კომუნისტური პარტიის ახალგაზრდული ფრთის საიტი 

## სქოლიო
კატეგორია:პორტუგალიის პოლიტიკური პარტიები
კატეგორია:პორტუგალიის ისტორია
კატეგორია:1921 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ჰასან ჰელიმიში

**ჰასან ჰელიმიში** ( დ. 1907, სოფელი ორთახოფა (თურქეთის ლაზეთი) — გ. 2 მარტი, 1976, სარფი, საქართველო) — ქართველი (ლაზი) მხატვარი, პოეტი.

## ბიოგრაფია 
ლაზი მხატვარი და პოეტი ჰასან ჰელიმიში დაიბადა თურქეთის ლაზეთის სოფელ ორთახოფაში (შუა ხოფა). იქვე დაამთავრა პირველი საფეხურის თურქული საშუალო სკოლა. 

1932 წელს საცხოვრებლად საქართველოში, ქალაქ ბათუმში გადმოვიდა. 

1949-1954 წლებში, როგორც არასანდო, „საეჭვო“ პიროვნება, ოჯახთან ერთად გადაასახლეს ციმბირის ქალაქ ვასიუგანში (ტომსკის რაიონი). 
[მინი|ჰასან ჰელიმიშის მიერ [ქართული დამწერლობა|ქართული ანბანით დაწერილი სტატია ლაზურ ენაზე.]]
1961-1967 წლებში პროფესორ სერგი ჯიქიას მიწვევით თბილისის სახელმწიფო უნივერსიტეტის (თსუ) აღმოსავლეთმცოდნეობის ფაკულტეტზე თურქულს ასწავლიდა. 

ჰასან ჰელიმიში გარდაიცვალა 1976 წლის 2 მარტს. დასაფლავებულია საქართველოში, სოფელ სარფში.

ჰასან ჰელიმიშის ლექსები სხვადასხვა დროს ლაზური ენის მკვლევართა მიერ (არნოლდ ჩიქობავა, სერგი ჯიქია) სხვა ტექსტებთან ერთად გამოქვეყნდა. შედარებით სრული პუბლიკაცია განხორციელდა გამომცემლობა „ინტელექტის“ მიერ პროექტ „100 ლექსის“ ფარგლებში (ლაზური პოეზია, შემდგენელი თეა კალანდია, 2007 წ.).

ჰასან ჰელიმიშის ნამუშევრებს, რომელთაგან საუკეთესოები თავიანთი მხატვრულ-გამომსახველობითი ოსტატობით უახლოვდებიან ნიკო ფიროსმანის ნახატებს, ჯერ კარგად არ იცნობს ქართული საზოგადოება.

ჰასან ჰელიმიშის ნამუშევრები დაცულია სარფის საშუალო სკოლის საექსპოზიციო დარბაზში, ასევე სხვადასხვა კერძო კოლექციებში.

## რესურსები ინტერნეტში 
* ჰასან ჰელიმიშის ნახატები 
* ჰასან ჰელიმიშის ლექსები ლაზურად 
* ჰასან ჰელიმიშის ბიოგრაფია მეგრულად 
* HASAN HELIMISHI
* Helimişi Xasanişi Skidala
* Film looks at life of Laz poet Hasan Helimişi
* Helimişi Xasani

კატეგორია:საბჭოთა კავშირის რეპრესიების მსხვერპლნი საქართველოში
კატეგორია:ქართველი მხატვრები
კატეგორია:დაბადებული 1907
კატეგორია:გარდაცვლილი 2 მარტი
კატეგორია:გარდაცვლილი 1976
მირა (მდინარე)

**მირა** () — მდინარე პირენეის ნახევარკუნძულზე, პორტუგალიაში, ბაიშუ-ალენტეჟუს პროვინციაში. სიგრძე 130 კმ. სათავეს იღებს სერა-დუ-კალდეირანის ჩრდილოეთ მთისწინეთში, მიედინება ჩრდილო-დასავლეთით და ერთვის ატლანტის ოკეანეს.

## იხილეთ აგრეთვე
* პორტუგალიის მდინარეების სია

## რესურსები ინტერნეტში
* Maps and data at the National Information System for Hydric Resources 

კატეგორია:პორტუგალიის მდინარეები
სურაია (მდინარე)

**სურაია** () — მდინარე პირენეის ნახევარკუნძულზე, პორტუგალიაში, სანტარენის რაიონში. სიგრძე 190 კმ. წარმოიქმნება ქალაქ კოსუსთან, მდინარეების **სურ**ის და **რაია**ს შეერთების შედეგად, რომლის სახელების შერწყმის შედეგადაც მიიღო სახელწოდება. ერთვის მდინარე ტეჟუს.

## იხილეთ აგრეთვე
* პორტუგალიის მდინარეების სია

## რესურსები ინტერნეტში
* Associação de Regantes e Beneficiários do Vale do Sorraia

კატეგორია:პორტუგალიის მდინარეები
ბოგა (მდინარე)

**ბოგა** () — მდინარე პირენეის ნახევარკუნძულზე, პორტუგალიაში, ცენტრალური რეგიონში. სიგრძე 136 კმ.  ერთვის ატლანტის ოკეანეს, ქალაქ ავეირუსთან.

## იხილეთ აგრეთვე
* პორტუგალიის მდინარეების სია

კატეგორია:პორტუგალიის მდინარეები
პორტუგალიის მწვანეები

**პორტუგალიის მწვანეთა პარტია** ( ან **PEV**) — პორტუგალიის მწვანეთა და ეკო-სოციალისტთა პარტია.  ევროპის მწვანეთა პარტიის წევრი და ევროპის მწვანეთა ფედერაციის დამფუძნებელი.

იგი პირველი პარტიაა პორტუგალიაში, რომელიც მუშაობდა ეკოლოგიურ პრობლემებზე. პარტიას აქვს ახლო ურთიერთობები პორტუგალიის კომუნისტურ პარტიასთან და 1987 წლიდან მასთან ერთად არის კოალიციაში.  პარტია ფლობს რამდენიმე მანდატს ადგილობრივ საკრებულოებში და ორ ადგილს პორტუგალიის პარლამენტში.

პარტიის ახალგაზრდული ფრთას წარმოადგენს Ecolojovem. ის გამოსცემს გაზეთს სახელად:Folha Verde (). მისი შტაბ-ბინა განთავსებულია ლისაბონში.

## ისტორია და ძირითადი მონაცემები
პარტია დააარსეს 1982 წელს, პორტუგალიის მოქალაქეებმა რომლებიც დაინტერესებულნი იყვნენ ეკოლოგიური პრობლემებით. მისი საწყისი სახელი იყო. ამ ახალ პარტიას თავიდანვე მხარს უჭერდა პორტუგალიის კომუნისტური პარტია და მისი ერთ-ერთი დამფუძნებელი ზიტა სეაბრა იყო კომუნისტური პარტიის წევრი.

70-იანების ბოლოს მსოფლიო დადგა ისეთი ეკოლოგიუური პრობლემების წინაშე როგორიცაა: სათბურის ეფექტი და ოზონის ხვრელის გათხელება. პორტუგალიის საზოგადოებაში ორგანიზებული ეკოლოგიური მოძრაობის საჭიროებამ გამოიწვია *მწვანეები*ს შექმნა, რომლებმაც მსგავსი პრობლემები წამოწიეს პოლიტიკურ ფლანგზე.

პარტიამ დაფუძნების შემდეგ შექმნა რეგიონალური ჯგუფები, რომლებიც დღემდე იზრდებიან. ქვეყნის მასშტაბით პარტიის ზრდამ ხელი შეუწყო წევრების სხვადასხვა პოზიციებზე არჩევას. დღეისთვის (2005 წლის არჩევნების მიხედვით) პარტიას ჰყავს რამდენიმე წევრი მუნიციპალიტეტების საკრებულოებში და ორი წევრი პორტუგალიის პარლამენტში: ჰელოიზა აპოლონია და ფრანცისკო მადეირა ლოპესი.

პარტიას აკრიტიკებენ კომუნისტებთან მათი მჭიდრო კავშირის გამო, მათ ზედმეტ სახელსაც კი ეძახიან  "საზამთროები - მწვანე გარედან, წითელი შიგნიდან". მიუხედავად იმისა რომ პარტიას ცალკე (კომუნისტების გარეშე)არჩევნებში არასოდეს მიუღია მონაწილეობა, მათი პოზიციები მაინც განსხვავდებაისეთ საკითხზე როგორიცაა: ატომური ენერგიის მხარდაჭერა.

პარტია ასევე წარმოდგენილია საარჩევნო კომისიაში და განათლების ნაციონალურ საბჭოში.

პარტიის ახალგაზრდული ფრთა არის , რომელიც დაარსებულია 1989 წელს და არის ახალგაზრდა მწვანეების ევროპული ფედერაციის წევრი.

პარტია გამოსცემს გაზეთს,  (მწვანე ფოთოლი), რომელსაც აქვ მიღებული რამდენიმე პრიზი უნიკალური დიზაინისა და სტილისათვის.

## შედეგები არჩევნებში
[thumb|align=right|ერთიანი დემოკრატიული კოალიციის შედეგები 2005 წლის ადგილობრივ არჩევნებში. ([აზორის კუნძულების და მადეირას გამოკლებით)]]

არჩევნებზე მწვანეები ერთიანდებიან პორტუგალიის კომუნისტურ პარტიასთან, ერთიან დემოკრატიულ კოალიციაში.

### საპარლამენტო არჩევნების შედეგები
**შენიშვნა:**

რაოდენობაში ნაჩვენებია ერთიანი დემოკრატიული კოალიციის წევრების რაოდენობა, ხოლო ფრჩხილებში მწვანეთა პარტიის წევრების.

### ლოკალური არჩევნების შედეგები
### ევროპის პარლამენტის არჩევნები
**შენიშვნა:**

* 2004 - ში, ევროპის კავშირის გაფართოების შემდეგ, პორტუგალიიდან არჩეული წევრების რაოდენობა შემცირდა 25-დან 24-მდე.

## რესურსები ინტერნეტში
*ოფიციალური საიტი  
*ევროპის მწვანეები   
*ლისაბონის საკრებულოს საიტი    

## სქოლიო
კატეგორია:მწვანეთა პარტიები
კატეგორია:პორტუგალიის პოლიტიკური პარტიები
კატეგორია:1982 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
მაასი

**მაასი**, *მეზი* (, ვალონ. Mouze ) — ევროპის ერთ-ერთი უმთავრესი მდინარე. სათავეს იღებს საფრანგეთში , გაივლის ბელგიასა და ნიდერლანდებს და ჩრდილოეთის ზღვაში ჩაედინება. მდინარის საერთო სიგრძეა 925 კმ (575 მილი). აუზის ფართობია — 36 ათ. კმ².

მდინარე სათავეს ლანგრის ფერდობზე იღებს, იკვებება ძირითადად წვიმის წყლით, ასევე თოვლით. ნაოსნობა ზემო დინებამდეა დასაშვები. მაასი არხებით უკავშირდება მდინარეებს შელდას, სენას, რაინს და სხვ. ქალაქ სედანის ზემოთ კარჭაპირებულია. ქვემო დინებაში მდინარის წყლის დონე ახლომდებარე დაბლობზე მაღალია, ამიტომ, წყალდიდობის თავიდან ასაცილებლად მდინარეს დამბებით აკავებენ.

მაასზე გაშენებულია ქალაქები ვერდენი, ლიეჟი, მაასტრიხტი, ჰეროჰენბოსი და როტერდამი. მდინარეზე ასევე მდებარეობს ბელგიის უმსხვილესი კუნძული დავი.

## იხილეთ აგრეთვე
* ნიდერლანდების მდინარეების სია

## რესურსები ინტერნეტში
* მაასი – ენციკლოპედია ბრიტანიკა 
* მაასი – დიდი საბჭოთა ენციკლოპედია  

კატეგორია:რაინი-მაასი-შელდის დელტა
კატეგორია:საფრანგეთის მდინარეები
კატეგორია:ბელგიის მდინარეები
კატეგორია:ნიდერლანდების მდინარეები
Six Feet Down Under

***Six Feet Down Under*** — ამერიკული მძიმე მეტალ ჯგუფ მეტალიკის სამახსოვრო საკონცერტო EP. იგი გამოვიდა მხოლოდ ავსტრალიასა და ახალ ზელანდიაში 2010 წლის 20 სექტემბერს ლეიბლზე Universal Music. იყიდება მხოლოდ Trans-Tasman ჩანაწერების მაღაზიასა და მეტალიკის ონლაინ მაღაზიის საშუალებით. EP შეიცავს ფანების მიერ ჩაწერილ ბუტლეგებსა და საკონცერტო სიმღერებს, რომელიც ჯგუფს არასოდეს გამოუშვია. ყველა მათგანი ჩაწერილია ავსტრალიაში.

## სიმღერების სია
## პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა;
* კირკ ჰემეტი&nbsp;– წამყვანი გიტარა, დამატებითი ვოკალი;
* ჯეისონ ნიუსტედი&nbsp;– ბას-გიტარა, დამატებითი ვოკალი;
* რობერტ ტრუჰილო&nbsp;– ბას-გიტარა, დამატებითი ვოკალი სიმღერებში Frantic და Fight Fire with Fire;
* ლარს ულრიხი&nbsp;– დასარტყმელი საკრავები.

## სქოლიო 
კატეგორია:2010 წლის EP-ები
კატეგორია:მეტალიკის EP-ები
კატეგორია:მეტალიკის საკონცერტო ალბომები
კატეგორია:საკონცერტო EP-ები
კატეგორია:Universal Music Group-ის EP-ები
კატეგორია:Universal Music Group-ის საკონცერტო ალბომები
მიჰრაბი

მინიატიურა|250პქ|ისლამური მიჰრაბი
**მიჰრაბი** () — სალოცავი ნიშა ისლამურ მეჩეთებში, რომელიც უჩვენებს მიმართულებას ქააბასკენ, საითაც მლოცველი უნდა იყურებოდეს ლოცვისას. წარმოადგენს ორი ან მეტი სვეტით კედლისგან გამოყოფილ ნახევარწრიული აფსიდის ფორმის ჭრილს. პირველი მიჰრაბი ვალიდ I–ის მიერ მედინაში 709–710 წლებში აგებულ მეჩეთში გაჩნდა, თუმცა არც მას და არც რიგით მესამე მიჰრაბს, რომელიც დამასკოს დიდ მეჩეთში აიგო (705–715, დღემდე არ მოუღწევია. ჩვენამდე მოღწეული უძველესი მიჰრაბი უმარის მეჩეთშია, რომელიც ქალაქ ბუსრაში მდებარეობს და ომაიანების მმართველობის უკანასკნელ პერიოდს განეკუთვნება.

კატეგორია:ისლამური არქიტექტურა
The Singles Collection Volume 4

***The Singles Collection Volume 4*** — ინგლისური როკ ჯგუფ Queen-ის სინგლების კრებული, გამოცემული 2010 წლის ოქტომბერში. ეს არის რიგით მეოთხე ყუთი, რომელიც შეიცავს ჯგუფის ყველა სინგლს - ამჯერად, გამოცემულს 1989-1999 წლებში. კრებული გამოიცა ლეიბლებზე Parlophone/EMI.

## სინგლები 
**დისკი 1**
#The Miracle – 5:03
#Stone Cold Crazy (Live At The Rainbow '74) – 2:10

**დისკი 2**
#Innuendo – 6:33
#Bijou – 3:37

**დისკი 3**
#I'm Going Slightly Mad – 4:25
#The Hitman – 4:57

**დისკი 4**
#Headlong (სინგლის ვერსია) – 4:35
#All God's People – 4:22

**დისკი 5**
#The Show Must Go On – 4:32
#Queen Talks – 1:43

**დისკი 6**
#Bohemian Rhapsody – 5:57
#These Are the Days of Our Lives – 4:15

**დისკი 7**
#Heaven for Everyone (სინგლის ვერსია) – 4:45
#It's A Beautiful Day (სინგლის ვერსია) – 3:58

**დისკი 8**
#A Winter's Tale – 3:53
#Rock In Rio Blues (ბრიტანული სინგლის ვერსია) – 4:35

**დისკი 9**
#Too Much Love Will Kill You – 4:22
#I Was Born to Love You – 4:51

**დისკი 10**
#Let Me Live – 4:48
#We Will Rock You (Live At Wembley '86) – 2:56
#We Are the Champions (Live At Wembley '86) – 4:04

**დისკი 11**
#You Don't Fool Me (შემოკლებული) – 3:56
#You Don't Fool Me (ალბომის ვერსია) – 5:24

**დისკი 12**
#No-One but You (Only the Good Die Young) – 4:14
#We Will Rock You (რიკ რუბინის 'Ruined' რემიქსი) – 5:02
#Gimme The Prize (The eYe-სთვის მომზადებული ინსტრუმენტული მიქსი) – 4:02

**დისკი 13**
#Under Pressure (Rah Mix) (რადიოს მიქსი) – 3:47
#Under Pressure (მაიკ სპენსერის რემიქსი) – 3:55
#Under Pressure (Live At Knebworth) – 4:17

## რესურსები ინტერნეტში
*ინფორმაცია ალბომის შესახებ ჯგუფის ოფიციალური საიტიდან

## სქოლიო 
კატეგორია:2010 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:Parlophone-ის კომპილაციური ალბომები
კატეგორია:EMI Records-ის კომპილაციური ალბომები
მაჰაჩყალა

**მაჰაჩყალა** (; ; ; ; ; ; ) — დაღესტნის დედაქალაქი, რუსეთის ფედერაციის სამხრეთით.

ქალაქის ადგილას დასახლება გაჩნდა 1844 წელს, როგორც რუსული სამხედრო სიმაგრე „პეტროვსკოე“. ადგილობრივები ამ ადგილს ყუმუხურ ენაზე უწოდებდნენ ანჯი-ყალას (*Анжи-Кала*, ფქვილის ციხე).
left|thumb|მახაჩყალა XX საუკუნის დასაწყისში. ბაზრის მოედანი (ახლანდელი როდოპის ბულვარი)

1857 დასახლებამ მიიღო ქალაქის სტატუსი და საპორტო ქალაქ „პეტროვსკ-პორტი“ (*Петровск*) სახელწოდება, რომელიც დაკავშირებულია ლეგენდასთან, თითქოსდა სპარსეთზე ლაშქრობისას ამ ადგილას პეტრე I-ის სამხედრო ბანაკი იყო განლაგებული.

დღევანდელი სახელწოდება ქალაქმა მიიღო 1921 წელს რევოლუციონერ მაგომედ-ალი დახადაევის (1882–1918), ფსევდონიმით — მაჰაჩი, პატივსაცემად. მოგვიანებით, მაჰაჩყალა დაღესტნის ავტონომიური საბჭოთა სოციალისტური რესპუბლიკის დედაქალაქი გახდა.

ქალაქი განივრცო კასპიის ზღვის სანაპიროზე 70 კილომეტრის მანძილზე. ქალაქში დაღესტნის, რუსეთისა და ყოფილი სსრკ-ის 60-ზე მეტი ეროვნება ცხოვრობს.

## რესურსები ინტერნეტში 
* მაჰაჩყალის ადმინისტრაციის ოფიციალური პორტალი 
* დაღესტნის დეპუტატთა სახალხო კრება 
* ქალაქ მაჰაჩყალის მერის, საიდ ამიროვის საიტი
* მახაჩყალის გეგმა

## სქოლიო
კატეგორია:დაღესტნის ქალაქები
კატეგორია:ჩრდილოეთ კავკასიის ქალაქები
თუშეთის სახელმწიფო ნაკრძალი

**თუშეთის სახელმწიფო ნაკრძალი** — სახელმწიფო ნაკრძალი ახმეტის მუნიციპალიტეტში.  დაარსებულია 1961 წელს, მისი ფართობი 10 275 ჰექტარია. ნაკრძალი შექმნილია აქ არსებული ბიომრავალფეროვნების, იშვიათი და გადაშენების პირას მყოფი ცხოველებისა და ენდემურ რელიქტურ მცენარეთა სახეობების დაცვისა და შენარჩუნების მიზნით.

## ზოგადი მიმოხილვა
თუშეთის სახელმწიფო ნაკრძალი მოიცავს მდინარეების: პირიქითისა და თუშეთის (გომეწრის) ალაზნებისა და ჭანჭახოვნის ხეობებს, კერძოდ, თუშეთის (გომეწრის) ალაზნის სათავეებს და მისი ხეობის მარჯვენა ფერდობის უმეტეს ნაწილს — დეკიანი კომპლექსებისა და სუბალპური არყნარების გავრცელების არეალებს, პირიქითის ალაზნის ქვემო დინებას, მაკრატელას ქედის უკიდურეს აღმოსავლეთ ნაწილს და მის მიმდებარე ფიჭვნარ ტყეებს, ჭანჭახოვნის ხეობის მარჯვენა ფერდობს ნახიდურის ხევის და მდინარე ხისოს წყლის შეერთების ადგილიდან ჭალას ხევის და მდინარე ხისოს წყლის შეერთების ადგილამდე. ნაკრძალი მოიცავს სოფლების: ომალოს, დიკლოს, შენაქოს, ქუმელაურთის და ხისოს მიმდებარე ტყიანი მასივების ნაწილებს, პირიქითისა და თუშეთის (გომეწრის) ალაზნების შეერთების ადგილიდან რუსეთის ფედერაციასთან საქართველოს სახელმწიფო საზღვრამდე მდინარის მარჯვენა ფერდობებზე არსებულ ტყის მასივებს.

## ბიომრავალფეროვნება
ნაკრძალის ტყეები გამოირჩევა სახეობრივი მრავალფეროვნებით, მაღალი ენდემიზმითა და მეტად სპეციფიკური ბიო-ეკოლოგიურ რელიქტურ სახეობათა არსებობით. ამ ზონაში არსებული სუბალპური არყნარები და დეკიანი კომპლექსები ხასიათდება როგორც ზვავსაწინააღმდეგო, ნაშალდამმაგრებელი და ეროზიასაწინააღმდეგო ცენოზები; ნაკრძალი მნიშვნელოვანია როგორც მესამეული პერიოდის იშვიათ ცხოველთა სახეობების საარსებო გარემო. იგი მოიცავს მრავალი იშვიათი და გადაშენების პირას მყოფ ცხოველთა სახეობების არეალებსა და საბინადრო ადგილებს. აქ მობინადრე ცხოველთაგან აღსანიშნავია ნიამორი, კავკასიური ჯიხვი — მისი რიცხოვნება კავკასიაში რამდენიმე ეგზემპლარით შემოიფარგლება, შეტანილია ბუნების დაცვის საერთაშორისო კავშირის წითელ ნუსხაში; აგრეთვე აღსანიშნავია არჩვი, მგელი, ფოცხვერი, დათვი და სხვ. ფრინველთაგან — შავარდენი, მთის არწივი და სხვ.

ნაკრძალში დაშვებულია მხოლოდ საგანმანათლებლო და სამეცნიერო ტურიზმი, გადაადგილება შესაძლებელია ფეხით და ცხენით სპეციალურად განსაზღვრულ მარშრუტებზე.

## იხილეთ აგრეთვე 
* საქართველოს დაცული ტერიტორიები

## რესურსები ინტერნეტში
* სსიპ დაცული ტერიტორიების სააგენტო / თუშეთის დაცული ტერიტორიები

## სქოლიო 
კატეგორია:კახეთის მხარის ნაკრძალები
ვაშლოვანის ეროვნული პარკი

**ვაშლოვანის ეროვნული პარკი** — ეროვნული პარკი საქართველოში, კახეთის მხარის დედოფლისწყაროს მუნიციპალიტეტში, დაარსდა 2003 წელს, მისი ფართობი 25&nbsp;021 ჰექტარია.
 
პარკის ტერიტორიაზე ბინადრობს დათვი, ფოცხვერი, წავი, გარეული ღორი, აფთარი, მგელი, შავარდენი, კოლხური ხოხობი, ბულბული.
 
გადაადგილება შესაძლებელია ფეხით, ცხენით, ნიჩბიანი ნავით და მანქანით სპეციალურად განსაზღვრულ მარშრუტებზე. 

## ლიტერატურა
* 

## იხილეთ აგრეთვე 
* საქართველოს დაცული ტერიტორიები

## რესურსები ინტერნეტში 
*ვაშლოვანის ეროვნული პარკი დაცული ტერიტორიების სააგენტოს საიტზე
*ვაშლოვანის ეროვნული პარკი

## სქოლიო 
კატეგორია:საქართველოს ეროვნული პარკები
კატეგორია:2003 წელს დაარსებული დაცული ტერიტორიები
ლაგოდეხის აღკვეთილი

**ლაგოდეხის აღკვეთილი** – აღკვეთილი ლაგოდეხის მუნიციპალიტეტში.  დაარსდა 2003 წელს, მისი ფართობი 4500 ჰექტარია. მდებარეობს კავკასიონის მთავარი წყალგამყოფი ქედის სამხრეთ ფერდობზე. აღკვეთილს ჩრდილოეთიდან ესაზღვრება ლაგოდეხის სახელმწიფო ნაკრძალი, აღმოსავლეთიდან – მდ. მაწიმისხევი, სამხრეთიდან – დასახლებული პუნქტები (სოფ. გურგენიანი, სოფ. ხიზაბავრა, ქ. ლაგოდეხი, სოფ. შრომა), დასავლეთიდან კი – ბაისუბნის ქედი.

ლაგოდეხის აღკვეთილი გამორჩეულია წიფლნარ-რცხილნარი ფართოფოთლოვანი ტყით, გურგენიანის ჩანჩქერით. აღკვეთილი მოიცავს, აგრეთვე, ტყისა და ალპური მდელოების დამაკავშირებელ ბილიკთა სისტემას. გადაადგილება დასაშვებია ფეხით და ცხენით სპეციალურად განსაზღვრულ მარშრუტებზე.

## იხილეთ აგრეთვე 
* საქართველოს დაცული ტერიტორიები

## რესურსები ინტერნეტში
* ლაგოდეხის აღკვეთილი

## სქოლიო 
კატეგორია:საქართველოს აღკვეთილები
თუშეთის დაცული ლანდშაფტი

**თუშეთის დაცული ლანდშაფტი** — დაცული ლანდშაფტი საქართველოში, მდებარეობს ახმეტის მუნიციპალიტეტის ტერიტორიაზე. წარმოადგენს თუშეთის დაცული ტერიტორიების ნაწილს (თუშეთის სახელმწიფო ნაკრძალთან და თუშეთის ეროვნულ პარკთან ერთად). მისი ფართობია 32 035 ჰა. თუშეთის დაცული ლანდშაფტი შეიქმნა 2003 წელს და მოიცავს თუშეთის ყველა სოფელსა და ნასოფლარს. იგი იმისთვის არის შექმნილი, რათა არ დაიკარგოს თუშური სოფლების ტრადიციული იერსახე და შენარჩუნდეს ისტორიულ-კულტურული და ბუნებრივ-კულტურული ლანდშაფტები და ამავე დროს გარემოსათვის ზიანის მიყენების გარეშე მოხდეს ტურიზმისა და ტრადიციული სამეურნეო დარგების წახალისება.

თუშეთის დაცული ლანდშაფტი გამორჩეულია ულამაზესი ისტორიული სოფლებით. თუშეთის სოფლებში შენარჩუნებულია კულტურული მემკვიდრეობის უნიკალური ძეგლები, ნასოფლარები, ხალხური ხელსაქმის ნიმუშები, სასოფლო-სამეურნეო იარაღები და საოჯახო ნივთები. სანახაობრივად თუშეთი ძალიან განსხვავდება სხვა დაცული ტერიტორიებისგან, რადგან აქ ბუნებრივ ძეგლებთან ერთად მნიშვნელოვნად არის შერწყმული ისტორიულ-კულტურული ნაგებობები, ტრადიციები და წეს-ჩვეულებები. სწორედ ეს იზიდავს ყველაზე მეტად აქ მნახველს.

## რესურსები ინტერნეტში 
* 
* 

## სქოლიო 
კატეგორია:საქართველოს დაცული ლანდშაფტები
კორნელიოს ასისთავი

**კორნელიოს ასისთავი** (, ) – რომაელი მართლმადიდებელი ეკლესიის წმინდანი, ხსენების დღე ძველი სტილით 13 სექტემბერი, ახალი სტილით – 26 სექტემბერი. 

## ცხოვრება
წმინდა კორნილიოს ასისთავი მაცხოვრის ჯვარცმისა და ამაღლებიდან მცირე ხნის შემდეგ თრაკიის იტალიიდან პალესტინის კესარიაში გადასახლდა.

ერთხელ, როცა კორნილიოსი საკუთარ სახლში ლოცულობდა, ანგელოზი წარდგა მის წინაშე, ახარა, უფალმა შენი ლოცვა შეისმინაო და უბრძანა, იოპიაში, სვიმონ მეპრატაკესთან გაეგზავნა კაცები სვიმონ-პეტრეს მოსაყვანად. კორნილიოსმა დაუყოვნებლივ შეასრულა ზეციური კურთხევა. მოციქული პეტრე წარმოგზავნილების თანხლებით კორნილიოსთან ჩავიდა. აქ მან შეიტყო, რომ სულიწმიდის მადლით კორნილიოსს ერწმუნა განკაცებული მესია და ახლობლებთან ერთად მონათლა იგი. 

ამის შემდეგ წმინდანი თან გაჰყვა პეტრე მოციქულს სახარების საქადაგებლად და მისივე ხელით იკურთხა ეპისკოპოსად. როცა პეტრე წმინდა ტიმოთესა და კორნილიოსთან ერთად ეფესოში ჩავიდა, შეიტყო, რომ სკეფსეოსში განსაკუთრებით ძლიერი იყო კერპთაყვანისმცემლობა. წილი ჰყარეს, თუ ვის ექადაგა ამ ქალაქში. უფალმა კორნილიოსი გამოარჩია.

კორნილიოსი დიდხანს ცხოვრობდა სკეფსეოსში, მრავალი სატანჯველი დაითმინა, ბოლოს კი მთელი ქალაქი მოაქცია ჭეშმარიტ სარწმუნოებაზე და ღრმა მოხუცებულობაში შეჰვედრა სული უფალს. მისი წმიდა ცხედარი დარღვეული საკერპოს მახლობლად დაკრძალეს.

## ლიტერატურა 
* წმიდანთა ცხოვრება, ტომი III, თბილისი, 2001 წ.

## რესურსები ინტერნეტში
* წმინდა კორნელიოს ასისთავი 

კატეგორია:I საუკუნის ქრისტიანი წმინდანები
The Singles Collection Volume 2

***Queen: The Singles Collection Volume 2*** — ინგლისური როკ ჯგუფ Queen-ის სინგლების კრებული, გამოცემული 2009 წელს. ეს არის რიგით მეორე ყუთი, რომელიც შეიცავს ჯგუფის ყველა სინგლს - ამჯერად, გამოცემულს 1979-1984წლებში.

## სინგლები 
**დისკი 1**
#Love of My Life (საკონცერტო)
#Now I'm Here (საკონცერტო)

**დისკი 2**
#Crazy Little Thing Called Love
#We Will Rock You (საკონცერტო)

**დისკი 3**
#Save Me
#Let Me Entertain You (საკონცერტო)

**დისკი 4**
#Play the Game
#A Human Body

**დისკი 5**
#Another One Bites the Dust
#Dragon Attack

**დისკი 6**
#Flash Theme
#Football Fight

**დისკი 7**
#Under Pressure (დევიდ ბოუისთან ერთად)
#Soul Brother

**დისკი 8**
#Body Language
#Life Is Real

**დისკი 9**
#Las Palabras de Amor
#Cool Cat

**დისკი 10**
#Calling All Girls
#Put Out the Fire

**დისკი 11**
#Back Chat (სინგლის მიქსი)
#Staying Power

**დისკი 12**
#Radio Ga Ga
#I Go Crazy

**დისკი 13**
#I Want to Break Free
#Machines (or Back To Humans)

## რესურსები ინტერნეტში
*ინფორმაცია კრებულის შესახებ 

## სქოლიო 
კატეგორია:2009 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:Parlophone-ის კომპილაციური ალბომები
კატეგორია:EMI Records-ის კომპილაციური ალბომები
მამაწმინდის ეკლესია

მინი|300პქ|მამაწმინდის ეკლესია
**მამაწმინდის ეკლესია** – ეკლესია თურქეთში, ართვინის ვილაიეთში, ისტორიულ კლარჯეთში, ქალაქ ბორჩხადან სამხრეთ–აღმოსავლეთით 10 კმ–ში, ისტორიულ სოფელ ებრიკაში (თურქ. იბრიქლი). სოფლის ერთ-ერთ უბანს, ეკლესიის გავლენით, მამაწმინდა ეწოდება.

მამაწმინდის ეკლესია მიეკუთვნება კუპელჰალეს ტიპს. გუმბათი ეყრდნობა ჩრდილოეთ და სამხრეთ კედლებიდან გამოწეულ მართკუთხა შვერილებს. აფსიდი ეკლესიას არ გააჩნია - საკურთხეველი მართკუთხაა და გადახურულია ცილინდრული კამარით. არ არის არც დამატებითი სათავსები. გადასვლა გუმბათქვეშა კვადრატიდან წრეზე აფრების მეშვეობით ხორციელდება. გუმბათის ყელი შიგნიდანაც და გარედანაც მრგვალია, სრულიად გლუვი. მასში ოთხი სარკმელია. შენობის ქვედა კორპუსის ოთხივე კედლის ცენტრში გაჭრილია თითო სარკმელი. შესასვლელი ეკლესიას დასავლეთიდან აქვს. ვრცელი კარიბჭე (შიდა ფართობით ლამის ეკლესიის ტოლი) კარის წინ მოგვიანებით უნდა იყოს მიშენებული - ის ფარავს ეკლესიის დასავლეთ სარკმელს. კედლები გარედან მოპირკეთებულია ასე თუ ისე წესიერად თლილი ფოროვანი შირიმის ქვით, შიგნით - ნატეხი ქვით. ინტერიერი მთლიანად შელესილი და მოხატული ყოფილა. დღეს ეკლესია მძიმე მდგომარეობაშია: ტაძრის სახურავზე ამოსულია ხეები, კედლები სანახევროდ სუროთია დაფარული; სამხრეთი კედლის დიდი ნაწილი ჩამოწოლილი მიწითაა დაფარული; ეკლესია გადათხრილია ოქროსმაძიებელთა მიერ; მხატვრობა ბევრგან ჩამოშლილია, ალაგ-ალაგ - განზრახ დაზიანებული, შემორჩენილი ფრესკები სასწრაფო გამაგრებას საჭიროებს.

მამაწმინდის ეკლესიის არქიტექტურული გადაწყვეტა ცხადად გვიჩვენებს არქიტექტურული შემოქმედების დაქვეითებას. პრიმიტიული გეგმა, საერთო პროპორციები, გუმბათის მაღალი, გლუვი, ცილინდრული ყელი და სამშენებლო ტექნიკის თავისებურებანი საფუძველს გვაძლევს ის XVI საუკუნით დავათარიღოთ. იმავე ხანებშია შესრულებული ეკლესიის მოხატულობაც, რომელიც სტილისტურად უკვაშირდება ე.წ. „ხალხურ ნაკადს“. მასში, ქრისტოლოგიურთან ერთად, დიდი ადგილი უკავია ძველი აღთქმის სცენებსაც.

მამაწმინდის ეკლესია თურქეთის რესპუბლიკის კულტურის სამინისტროს დაქვემდებარებაშია. საქართველოს მართლმადიდებელი ეკლესიის დაყოფით ახალციხისა და ტაო-კლარჯეთის ეპარქიის დაქვემდებარებაშია.

## ლიტერატურა 
*ხოშტარია დ., „კლარჯეთის ეკლესიები და მონასტრები“, გამომცემლობა „არტანუჯი“, თბ. 2005
* კუდავა ბ., მამაწმინდის ეკლესიის საქტიტორო წარწერა (ახალი მასალა კლარჯეთის ეპიგრაფიკიდან), საქართველოს სიძველენი, 19, თბ. 2016, გვ., 144-163

## რესურსები ინტერნეტში 
*ტაო-კლარჯეთი 

კატეგორია:ქართული ეკლესია-მონასტრები ტაო-კლარჯეთში
კატეგორია:კუპელჰალე საქართველოში
კატეგორია:XVI საუკუნის ეკლესიები